Denne delen av Travestere er utenfor den store turiststrømmen, men allikevel nær til alle Romas kjente severdigheter. En halvtimes spasertur til sentrum, eller man kan ta bussen eller trikken "rett utenfor" leiligheten.
Butikker og spisesteder er rett utenfor døren.
På søndager stenger man en av hovedgatene og da fylles plassen opp med hundrevis av boder hvor det selges klær, vesker, antikviteter, klær, skor, elektriske artikler, klær, skor og klær. Og en masse andre ubrukelige ting man har bruk for.

En av høydepunktene med ferie i Roma er:
Den store terrassen, i 9:e etasje!
Den er bare fantastisk å nyte frukosten på, slappe av i solskinnet etter en hektisk dag med masse inntrykk og så avslutte dagen der med solnedgangen. En alldeles behagelig følelse å sitte der med tente stearinslys, et glass vin (eller to), litt snacks eller et stykke pizza fra sjappa rundt hjørnet, mens kveldsmørket omfavner deg med sin behagelige temperatur. Det er ikke bare romantisk, dette er ett av de "øyeblikk" vi så gjerne skulle hatt mange flere av.
Vi skulle egentlig ikke framheve denne leiligheten (risiko for at den blir opptatt) da vi gjerne vil tilbake, men det får stå til. Vi ønsker at andre også kan få ett "øyeblikk" å legge til i sin personlige minnebok.
Med hilsen og ønsker om mange fine dager i Roma
Jan og Anne-Grete
Norge